CONTRACT DE DISTRIBUŢIE EXCLUSIVĂ

Nr. .................... Data ............................

I. PĂRŢILE CONTRACTANTE
1.1. S.C. ....................................................... cu sediul social în .......................................................... înregistrată la .......................................................................................... având cont de virament numărul ........................................ deschis la .......................................... existând şi funcţionând potrivit legislaţiei statului .............................................. reprezentată de ....................................., cu funcţia de .........................................................., cetăţean ........................................, posesor act de identitate/paşaport ................................................., în calitate de VÂNZĂTOR, şi
1.2. S.C. .......................................................... cu sediul social în ....................................................... înregistrată la .......................................................................................... având cont de virament numărul ........................................ deschis la .......................................... existând şi funcţionând potrivit legislaţiei statului .............................................. reprezentată de ....................................., cu funcţia de ..................................................., cetăţean ..............................................., posesor act de identitate/paşaport ................................................., în calitate de DISTRIBUITOR,
	au convenit să încheie prezentul contract de distribuţie exclusivă, în următoarele condiţii:
II. OBIECTUL CONTRACTULUI
2.1. Vânzătorul se obligă să producă şi să desfacă produsele prevăzute în anexa nr. ........ la prezentul contract, acordând distribuitorului exclusivitatea desfacerii acestor produse în teritoriu. În acest scop, vânzătorul îl va aproviziona pe distribuitor în mod continuu, pe toată durata contractului.
2.2. Distribuitorul se obligă să desfacă produsele prevăzute în anexă şi în prezentul contract, pentru aceasta fiind necesar să depună toate eforturile şi să urmărească creşterea segmentului de piaţă ocupat cu aceste produse.
III. PRECIZĂRI ÎN LEGĂTURĂ CU ÎNŢELESUL TERMENILOR: PRODUSE, TERITORIU
3.1. Prin produse, părţile contractante înţeleg toate produsele nominalizate în anexa nr. ............. la prezentul contract.
3.2. Prin teritoriu, părţile contractante înţeleg aria geografică situată ......................... în care distribuitorul va revinde produsele cumpărate de la vânzător.
3.3. Vânzătorul se obligă, ca pentru produsele nominalizate în anexa nr. ........, să nu numească, pe toată durata contractului, un alt distribuitor. De asemenea, vânzătorul va comunica distribuitorului orice cerere de ofertă sau comandă provenită de la terţi aflaţi în teritoriu. În mod reciproc, şi distribuitorul se obligă să comunice vânzătorului orice comandă sau cerere de ofertă primită de la terţi aflaţi în teritoriu.
IV. DURATA CONTRACTULUI
4.1. Contractul se încheie pe o durată de ..............................., începând cu data de ........................ până la data de ........................ .
4.2. Părţile contractante pot conveni prelungirea prezentului contract, prin încheierea unui act adiţional, scris şi semnat de ambele părţi contractante.
V. CANTITĂŢI MINIME DE PRODUSE
5.1. Distribuitorul se obligă să cumpere pe toată durata contractului, în etape (tranşe lunare/trimestriale/semestriale etc.): ....................................................................................................................................................... ....................................................................................................................................................... produsele prevăzute în anexa nr. ......... la prezentul contract.
	Cantitatea/valoarea totală minimă de produse cumpărată de distribuitor va fi de: ....................... .
5.2. În cazul în care produsele nu se vând, cantitatea prevăzută la pct. ............ din prezentul contract poate fi modificată numai prin acordul scris al părţilor.
5.3. În cazul în care produsele nu se vând, după ce părţile au convenit micşorarea cantităţii, vânzătorul are dreptul să rezilieze prezentul contract cu condiţia notificării prealabile a distribuitorului şi acordarea unui preaviz de minimum ................... zile.
VI. TRANSPORTUL PRODUSELOR
6.1. Transportul produselor se va efectua terestru/maritim/aerian (sau combinat, în funcţie de poziţia geografică a vânzătorului faţă de distribuitori); se vor stipula căile de transport, mijloacele de transport, necesitatea corelării ambalajelor exterioare sau containerelor cu specificul mijloacelor de transport; casele de expediţie (tranzitorii) ce vor fi angajate; partea care se obligă să asigure mijloacele de transport.
VII. PREŢUL CONTRACTULUI
7.1. Preţurile produselor sunt cele înscrise în anexa nr. ...... la prezentul contract şi sunt preţuri franco depozit ....................................... . Preţurile includ accize, taxe vamale, T.V.A., cheltuieli de transport, expediere, încărcare, descărcare etc.
7.2. Preţurile pot fi modificate numai prin acordul scris al părţilor. Oricare dintre părţile contractante care solicită modificarea preţului, se obligă să notifice în prealabil cealaltă parte contractantă cu acordarea unui preaviz de ......................................... zile.
VIII. MODALITĂŢI DE PLATĂ
8.1. Distribuitorul se obligă să achite vânzătorului preţul produselor cumpărate, astfel:
•	datele plăţii: .............................................................................................................................
•	locul plăţii: ...............................................................................................................................
•	modalitatea de plată: ............................................................................................................. .
IX. RECLAMAŢII
9.1. Distribuitorul, dacă după preluarea produselor, constată abateri cantitative sau calitative de la prevederile contractului, determinate de vicii ascunse sau de alte cauze generate din neglijenţa vânzătorului, are dreptul să reclame defecţiunile constatate.
9.2. Reclamaţia va fi făcută în scris, în termen de ................... zile de la constatare.
9.3. Produsele ce fac obiectul reclamaţiei vor fi păstrate în depozit pe o perioadă de ..................... zile sau până la stabilirea modului de stingere a acesteia, decizie luată în scris şi semnată de ambele părţi contractante.
9.4. Părţile contractante vor conveni în scris, dacă reclamaţia afectează sau nu continuitatea livrărilor produselor.
X. OBLIGAŢIILE PĂRŢILOR CONTRACTANTE
10.1. Distribuitorul se obligă:
a)	să cumpere produsele de la vânzător şi să le desfacă prin revânzare în nume şi în cont propriu;
b)	să nu acţioneze în numele vânzătorului şi să nu creeze obligaţii în sarcina acestuia;
c)	să transmită vânzătorului, lunar până la data de .................. ale fiecărei luni, grafic care să cuprindă volumul vânzărilor, stocul de produse, necesar de aprovizionat, ................. etc.;
d)	să asigure, în teritoriu, pe cheltuiala sa, reclama/publicitatea produselor cumpărate de la vânzător;
e)	să participe, pe cheltuiala sa, la târgurile şi expoziţiile ce se organizează în teritoriu, în scopul promovării produselor;
f)	să asigure cumpărătorilor service gratuit pentru produsele cumpărate, aşa cum s-a obligat la pct. .......... din prezentul contract, în caz contrar, vânzătorul putând rezilia contractul fără intervenţia instanţelor judecătoreşti;
g)	să plătească vânzătorului contravaloarea produselor cumpărate, aşa cum s-a obligat la pct. ....... din prezentul contract, în caz contrar, vânzătorul putând rezilia contractul fără intervenţia instanţelor judecătoreşti.
h)	să nu desfacă produse identice sau similare cu cele care fac obiectul prezentului contract, cu excepţia situaţiei în care a primit autorizarea prealabilă scrisă şi semnată de vânzător;
i)	să acorde cumpărătorilor produselor aceleaşi garanţii pe care le-a primit de la vânzător.
10.2. Vânzătorul se obligă:
a)	să pună la dispoziţia distribuitorului, în mod gratuit, cataloage, prospecte, mostre şi alte materiale publicitare în scopul promovării produselor;
b)	să restituie distribuitorului cheltuielile ocazionate de service-ul asigurat pentru produsele care fac obiectul prezentului contract;
c)	să livreze produsele comandate de distribuitor în cantităţile, calitatea şi termenele pe care acesta le-a solicitat prin înscrisuri;
d)	să remită distribuitorului documentaţia de desfacere a produselor (informaţii economice, tehnice etc.);
e)	să asigure, pe cheltuiala distribuitorului, specialişti în instruirea personalului distribuitorului pentru vânzare, service etc.;
f)	să comunice distribuitorului lista cu materialele, instrumentele, consumabilele, piesele de schimb, subansamblurile etc. necesare service-ului;
g)	să transporte şi să expedieze produsele în conformitate cu regula ...............................;
h)	să garanteze produsele vândute, termenele de garanţie fiind cele prevăzute în anexa nr. ........... la prezentul contract.
XI. CLAUZĂ DE NECONCURENTĂ
11.1. Distribuitorul se obligă să nu reprezinte, manufactureze sau să vândă produse identice şi/sau similare cu cele ce fac obiectul prezentului contract.
XII. DREPTURILE DOBÂNDITE DE DISTRIBUITOR PE DURATA CONTRACTULUI
12.1. Vânzătorul transmite distribuitorului dreptul de folosinţă, pe toată durata contractului, a următoarelor mărci de comerţ/fabrică: .......................................................................................... Aceste mărci sunt şi rămân proprietatea exclusivă a vânzătorului.
12.2. Dreptul de folosinţă prevăzut la pct. ..... din prezentul contract încetează imediat ce încetează prezentul contract.
12.3. Distribuitorul va folosi aceste mărci numai pentru produsele care fac obiectul acestui contract şi numai pentru reclamă, publicitate, expoziţii privitoare la aceste produse.
12.4. Distribuitorul nu dobândeşte nici un drept de proprietate industrială privitor la aceste produse.
12.5. În cazul violării în teritoriu a drepturilor de proprietate industrială aparţinând unor terţe persoane şi datorate desfacerii produselor de către distribuitor, răspunderea incumbă vânzătorului care va proceda la despăgubirea distribuitorului pentru pierderile suferite.
XIII. CLAUZE DE VALIDITATE
13.1. Rezilierea totală sau parţială a clauzelor contractului nu are nici un efect asupra obligaţiilor deja scadente între părţi. Prevederile alineatului precedent nu sunt de natură să înlăture răspunderea părţii care, din vina sa, a determinat încetarea contractului.
13.2. În cazul în care una sau mai multe clauze ale prezentului contract vor fi declarate nule, clauza/clauzele valide îşi vor produce, în continuare, efectele, cu excepţia cazurilor în care clauza/clauzele anulate reprezintă o obligaţie esenţială.
13.3. În condiţiile prevăzute la alineatul precedent sunt considerate esenţiale următoarele obligaţii: .................................................................................................................................................. *).
XIV. CESIUNEA CONTRACTULUI
14.1. Părţile contractante nu vor putea cesiona drepturile şi obligaţiile prevăzute de prezentul contract unei terţe persoane fără acordul expres, dat în scris de cedent.
14.2. Acordul prevăzut la alineatul precedent trebuie comunicat de cesionar în termen de ................. zile de la data când cedentul i-a cerut acest acord; în caz contrar se prezumă că cesionarul nu a consimţit cesiunea contractului.
XV. FORŢA MAJORĂ
15.1. Nici una dintre părţile contractante nu răspunde de neexecutarea la termen sau/şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.
15.2. Partea care invocă forţa majoră este obligată să notifice celeilalte părţi, în termen de ..................... (zile, ore), producerea evenimentului şi să ia toate măsurile posibile în vederea limitării consecinţelor lui.
15.3. Dacă în termen de .................. (zile, ore) de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese, dar ele au îndatorirea de a-şi onora toate obligaţiile până la această dată.
XVI. CLAUZA PENALĂ
16.1. În cazul în care una dintre părţi nu îşi îndeplineşte obligaţiile contractuale sau şi le îndeplineşte în mod necorespunzător, se obligă să plătească celeilalte părţi penalităţi daune-interese în valoare de ..................................., astfel: .................................................................................. .
XVII. CLAUZA DE CONFIDENŢIALITATE
17.1. Părţile se obligă să păstreze confidenţialitatea datelor, informaţiilor şi documentelor pe care le vor deţine ca urmare a executării clauzelor prezentului contract.
XVIII. NOTIFICĂRILE ÎNTRE PĂRŢI
18.1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.
18.2. În cazul în care notificarea se face pe cale poştală, ea va fi transmisă, prin scrisoare recomandată, cu confirmare de primire (A.R.) şi se consideră primită de destinatar la data menţionată de oficiul poştal primitor pe această confirmare.
18.3. Dacă notificarea se trimite prin telex sau telefax, ea se consideră primită în prima zi lucrătoare după cea în care a fost expediată.
18.4. Notificările verbale nu se iau în considerare de nici una dintre părţi, dacă nu sunt confirmate, prin intermediul uneia dintre modalităţile prevăzute la alineatele precedente.
XIX. SOLUŢIONAREA LITIGIILOR
19.1. Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.
19.2. În cazul în care rezolvarea neînţelegerilor nu este posibilă pe cale amiabilă, ele vor fi supuse spre soluţionare Curţii de Arbitraj Comercial Internaţional de pe lângă Camera de Comerţ şi Industrie a României, conform regulamentului său.
XX. ÎNCETAREA CONTRACTULUI
20.1. Prezentul contract încetează de plin drept, fără a mai fi necesară intervenţia unui/unei tribunal arbitral/instanţe judecătoreşti, în cazul în care una dintre părţi:
a)	nu îşi execută una dintre obligaţiile esenţiale enumerate la pct. ......, din prezentul contract;
b)	este declarată în stare de incapacitate de plăţi sau a fost declanşată procedura de lichidare (faliment) înainte de începerea executării prezentului contract;
c)	cesionează drepturile şi obligaţiile sale prevăzute de prezentul contract fără acordul celeilalte părţi;
d)	îşi încalcă vreuna dintre obligaţiile sale, după ce a fost avertizată, printr-o notificare scrisă, de către cealaltă parte, că o nouă nerespectare a acestora va duce la rezoluţiunea/rezilierea prezentului contract.
sau
e)	în termen de ........ zile de la data primirii notificării prin care i s-a adus la cunoştinţă că nu şi-a executat ori îşi execută în mod necorespunzător oricare dintre obligaţiile ce-i revin.
20.2. Partea care invocă o cauză de încetare a prevederilor prezentului contract o va notifica celeilalte părţi, cu cel puţin ......... zile înainte de data la care încetarea urmează să-şi producă efectele.
20.3. Rezilierea prezentului contract nu va avea nici un efect asupra obligaţiilor deja scadente între părţile contractante.
20.4. Prevederile prezentului (capitol, articol, alineat) ........................................................................... nu înlătură răspunderea părţii care în mod culpabil a cauzat încetarea contractului.
XXI. CLAUZE FINALE
21.1. Prezentul contract a fost încheiat în limba .................. într-un număr de ..................... exemplare, din care ...................... astăzi ......................., data semnării lui.

VÂNZĂTOR,

DISTRIBUITOR,

_________________
	*) Ex.: obligaţia vânzătorului de a livra produsele, obligaţia cumpărătorului de a plăti preţul etc.

Nota: Acest model a fost copiat gratuit de pe situl http://www.e-oferta.ro – Catalogul Societatilor Comerciale din Romania.